
КМЕТ НА ОБЩИНА БУРГАС
ОТНОСНО: Възлагане на дейностите по ученическо столово хранене на ОП „Туризъм“ в 6 общински училища. 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
На основание чл. 33, ал. 5 от Правилника за организацията и дейността на Общинския съвет и взаимодействието му с Общинската администрация на Община Бургас, моля да включите в дневния ред на предстоящото заседание на Общински съвет– Бургас настоящата докладна записка.  
На заседанието на 26.04.2016 г., по т. 22 от дневния ред (Протокол №10) Общински съвет Бургас взе решение за провеждане на открита тръжна процедура за отдаване под наем на обособени помещения за ученическо столово хранене, разпределени в осем лота. Конкурсите бяха проведени в периода 29.06 - 2.07. 2016 година. С протоколи на Комисията за провеждане на търгове, конкурси, приватизация и реализация на малки благоустройствени проекти и последвали заповеди на Кмета на Община Бургас са определени класираните на първо място  в конкурса. 
На 18.07 и 27.07 2016 година в Административен съд  Бургас са постъпили жалби от „Хляб и хлебни изделия“ЕООД и „Ив Трейд“ООД, срещу две от заповедите, за определяне спечелилите конкурсите за отдаване под наем на обособени части от имоти – публична общинска собственост, представляващи помещения за столово хранене включени в лотове 5 и 6, а именно:
ЛОТ 5 : 
1. Помещения за столова с полезна площ 476, 76 кв. м., находящи се в бл. А, на втори етаж в сградата на ОУ „Елин Пелин”, ж.к.  „Меден Рудник“ до бл.430,  гр. Бургас, при граници: изток – коридор; запад – външен зид; север – външен зид; юг – външен зид и помещение с полезна площ 31,40 кв.м., представляващо „Бюфет” за закуски, находящо се на първи етаж в сградата на училището, при граници: изток – стълбище;  запад – антре и стая портиер; север – външен зид; юг – коридор. Помещението се обособява, като кухня-майка.
2. Помещение с полезна площ  72,00 кв. м., находящо се в Блок №1 на СУ „Константин Петканов” в гр. Бургас, представляващо бюфет с трапезария, при граници: изток-външен зид с прозорци, юг– външен зид, запад– входен коридор, север– вътрешни стени, подходящ за разливочна.  

3. Помещение - павилион,с площ 6,90 кв.м., находящо се на първи етаж в сградата на ОУ „Христо Ботев”, кв. Победа, гр.Бургас, при граници: изток-фоайе, запад-външен зид, север-фоайе, юг-вътрешен двор.

ЛОТ 6 :

1. Помещения с полезна  площ 323,00 кв.м., находящи се в сутерена на сградата на СУ „Св.Св. Кирил и Методий” в гр.Бургас, при граници: изток-външен зид към площад „Св.Св. Кирил и Методий”; запад-външен зид; север-дърводелска работилница; юг-котелно и външен зид. 
2. Помещение тип „Бюфет“ с трапезария с полезна площ 84,60 кв.м., находащо се в ОУ „Свети Княз Борис І“, ул. „Климент Охридски“ №31, гр. Бургас, при граници: изток – ул. „Св. Патриарх  Ефтимий“, запад – училищен двор, север – физкултурен салон, юг – ул. „Климент Охридски“.

3. Помещение трапезария  тип „Бюфет“ с полезна площ 77 кв.м., находящо се на първи етаж в сградата на ОУ „П.Р.Славейков”, гр.Бургас, при граници: изток – външен зид, запад - коридор, север - физкултурен салон, юг - стълбище.

Въз основа на оспорването са образувани две съдебни производства, съответно адм. дело №1461/2106 и адм. дело №1463/2016 г. и двете по описа на Административен съд Бургас. С определения по двете дела, съдът е отхвърлил жалбите против разпорежданията, с които е допуснато предварително изпълнение на заповедите. Тези актове на съда, обаче отново са оспорени пред Върховен административен съд, което препятства възможността за предварително изпълнение на заповедите за спечелил конкурса, съответно води до невъзможност да бъдат сключени договори за наем към настоящия момент.

 Съгласно разпоредбите на Чл. 256, ал. 1, т.9 от Закона за предучилищното и училищното образование, органите на местното самоуправление осигуряват и контролират условията за детско и ученическо хранене. 
Предвид факта, че началото на учебната година е на 15 септември и до тогава няма да има решение по същество на съдебните дела, а дори да е налице произнасяне по предварително изпълнение на заповедите,  би било технологично невъзможно да се организира такова хранене до този срок, поради което е необходимо спешно да се приеме работещо решение, с допускане на предварително изпълнение, за да се гарантира храненето на децата, особено на учениците от начален и среден курс, които са на целодневна организация на учебния процес.
Общинско предприятие „Туризъм“ разполага с необходимия опит и капацитет да извършва дейностите по ученическо столово хранене. Тъй като тази дейност не е предвидена в бюджета на предприятието нито като приход, нито като разход за материали и заплати е необходимо да им бъдат възложени дейностите по ученическото хранене

 Средствата, които се реализират от дейността, обаче ще постъпват в бюджета на общината. Ето защо, за финансовото обезпечаване дейността на предприятието е целесъобразно с прихода от тази дейност да се завишава бюджета на ОП“Туризъм“. Необходимо е и да се осигурят временно, до приключване на съдебните спорове и сключване на договорите с наемателите, 15 щатни бройки към щата на предприятието.   
Предвид изложеното, на основание чл.21, ал.1, т.8 от ЗМСМА, предлагам, Общински съвет – Бургас да вземе следните 

РЕШЕНИЯ:

І. Възлага на ОП “Туризъм“ дейностите по осъществяване на ученическо столово хранене до приключване на съдебните производства с окончателни решения и сключване на договори за наем за следните лотове:

 ЛОТ 5 :

1. Помещения за столова с полезна площ 476, 76 кв. м., находящи се в бл. А, на втори етаж в сградата на ОУ „Елин Пелин”, ж.к.  „Меден Рудник“ до бл.430,  гр. Бургас, при граници: изток – коридор; запад – външен зид; север – външен зид; юг – външен зид и помещение с полезна площ 31,40 кв.м., представляващо „Бюфет” за закуски, находящо се на първи етаж в сградата на училището, при граници: изток – стълбище;  запад – антре и стая портиер; север – външен зид; юг – коридор. Помещението се обособява, като кухня-майка;
2. Помещение с полезна площ  72,00 кв. м., находящо се в Блок №1 на СУ „Константин Петканов” в гр. Бургас, представляващо бюфет с трапезария, при граници: изток-външен зид с прозорци, юг– външен зид, запад– входен коридор, север– вътрешни стени, подходящ за разливочна;

3. Помещение - павилион,с площ 6,90 кв.м., находящо се на първи етаж в сградата на ОУ „Христо Ботев”, кв. Победа, гр.Бургас, при граници: изток-фоайе, запад-външен зид, север-фоайе, юг-вътрешен двор.

ЛОТ 6 :

1. Помещения с полезна  площ 323,00 кв.м., находящи се в сутерена на сградата на СУ „Св.Св. Кирил и Методий” в гр.Бургас, при граници: изток-външен зид към площад „Св.Св. Кирил и Методий”; запад-външен зид; север-дърводелска работилница; юг-котелно и външен зид. 
2. Помещение тип „Бюфет“ с трапезария с полезна площ 84,60 кв.м., находащо се в ОУ „Свети Княз Борис І“, ул. „Климент Охридски“ №31, гр. Бургас, при граници: изток – ул. „Св. Патриарх  Ефтимий“, запад – училищен двор, север – физкултурен салон, юг – ул. „Климент Охридски“.

3. Помещение трапезария  тип „Бюфет“ с полезна площ 77 кв.м., находящо се на първи етаж в сградата на ОУ „П.Р.Славейков”, гр.Бургас, при граници: изток – външен зид, запад - коридор, север - физкултурен салон, юг - стълбище.

ІІ. Одобрява временно, до приключване на съдебните производства с окончателни решения и сключване на договори за наем, 15 щатни бройки към щата на ОП „Туризъм“.   
ІІІ. Завишава бюджета на ОП „Туризъм“ с реализираните приходи от ученическо хранене. 

   
На основание чл.60 от Административно-процесуалния кодекс допуска предварително изпълнение на решенията.
С УВАЖЕНИЕ,

ДИМИТЪР НИКОЛОВ
Кмет на Община Бургас

